19 Bibele e re re ka matlafatsa likamano tsa rona le batho ba bang esita le lira tsa rona ka hore re ba amohele malapeng a rona. (Bala Liproverbia 25:21, 22.) Haeba re etsa joalo, liphapang tse teng lipakeng tsa rona le batho ba bang li tla rarolleha ’me re bope khotso. Re tla boela re bone hore na ke’ng eo Jehova a ileng a e rata ka bona ’me a ba etsa Lipaki tsa hae. (Joh. 6:44) Haeba ka lerato re mema motho a sa nahana, re ka ba metsoalle ea sebele. U ka etsa’ng ho netefatsa hore u mema batho hobane u ba rata? Tsela e ’ngoe ke ka ho mamela keletso e hlahang ho Bafilipi 2:3 e reng: ‘Ka ho ikokobetsa kelellong le nke ba bang ba le phahametse.’ Haeba re nahana kamoo Bakreste-’moho le rona ba re phahametseng kateng, re tla ba rata haholoanyane ’me ho be bonolo hore re ba amohele. Ba ka re feta ka ho ba le tumelo, mamello kapa makhabane a mang ao Bakreste ba lokelang ho ba le ’ona.